CELEX: 62010TN0172
Language: da
Date: 2010-04-08 00:00:00
Title: Sag T-172/10: Sag anlagt den 8. april 2010 — Colas mod KHIM — García-Teresa Gárate (BASE-SEAL)

19.6.2010   
            
            
               DA
            
            
               Den Europæiske Unions Tidende
            
            
               C 161/49
            
         
      Sag anlagt den 8. april 2010 — Colas mod KHIM — García-Teresa Gárate (BASE-SEAL)
      (Sag T-172/10)
      (2010/C 161/78)
      Stævningen er affattet på fransk
      
         Parter
      
      
         Sagsøger: Colas (Boulogne-Billancourt, Frankrig) (ved avocat E. Logeais)
      
         Sagsøgt: Kontoret for Harmonisering i det Indre Marked (Varemærker og Design)
      
         Den anden part i sagen for appelkammeret: Rosario García-Teresa Gárate (Barcelona, Spanien)
      
         Sagsøgerens påstande
      
      
                  —
               
               
                  Principalt, appelkammerets afgørelse annulleres:
                  
                              —
                           
                           
                              for så vidt som det fastslog, at der forelå en fuldstændig mangel på lighed mellem tegnene ved at støtte sig til en forkert gengivelse af den omstridte varemærkeansøgning, ved navnlig ikke at foretage en præcis fastlæggelse af den relevante kundekreds og ved at undlade at begrunde, hvorfor ordene BASE-SEAL havde fornødent særpræg og var dominerende.
                           
                        
                              —
                           
                           
                              for så vidt som det fastslog, at der ikke forelå nogen lighed mellem tegnene og følgelig afviste indsigelsen mod varemærkeregistreringen BASE-SEAL i strid med artikel 8, stk. 1, litra b), i forordning nr. 40/94.
                           
                        
            
                  —
               
               
                  Subsidiært, appelkammerets afgørelse annulleres delvis for andre varer end »kemiske produkter til videnskabelige formål, fotografiske formål, landbrugs- havebrugs- og skovbrugsformål […] gødning, kemiske stoffer, som forøger holdbarheden af levnedsmidler« […].
               
            
                  —
               
               
                  Harmoniseringskontoret tilpligtes under alle omstændigheder at betale sagens omkostninger.
               
            
         Søgsmålsgrunde og væsentligste argumenter
      
      
         Ansøger om EF-varemærket: Rosario García-Teresa Gárate
      
         Det omhandlede EF-varemærke: Figurmærket »BASE-SEAL« for varer i klasse 1, 17 og 19 (ansøgning nr. 3 951 464)
      
         Indehaver af det i indsigelsessagen påberåbte varemærke eller tegn: Colas
      
         Det i indsigelsessagen påberåbte varemærke eller tegn: Adskillige nationale figurmærker (spanske, ungarske, franske, polske, svenske, tyske og tjekkiske) samt et internationalt figurmærke, som gengiver en delvis gul rudeformet figur, som indeholder ordet »Colas« for varer i klasse 1, 19 og 37.
      
         Indsigelsesafdelingens afgørelse: Afvisning af indsigelsen
      
         Appelkammerets afgørelse: Afvisning af klagen
      
         Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 207/2009 om EF-varemærker, idet der er risiko for forveksling mellem de omhandlede varemærker.